CELEX: 62016CN0188
Language: da
Date: 2016-04-04 00:00:00
Title: Sag C-188/16: Anmodning om præjudiciel afgørelse indgivet af Landgericht München I (Tyskland) den 4. april 2016 – straffesag mod Ionel Opria

18.7.2016   
            
            
               DA
            
            
               Den Europæiske Unions Tidende
            
            
               C 260/16
            
         Anmodning om præjudiciel afgørelse indgivet af Landgericht München I (Tyskland) den 4. april 2016 – straffesag mod Ionel Opria
   (Sag C-188/16)
   (2016/C 260/21)
   Processprog: tysk
   
      Den forelæggende ret
   
   Landgericht München I
   
      Tiltalt i straffesagen
   
   Ionel Opria
   
      Præjudicielt spørgsmål
   
   Skal artikel 2, artikel 3, stk. 1, litra c), og artikel 6, stk. 1 og 3, i Europa-Parlamentets og Rådets direktiv 2012/13/EU af 22. maj 2012 om ret til information under straffesager (1) fortolkes således, at de er til hinder for bestemmelser i en medlemsstat, hvorefter en strafferetslig kendelse mod en tiltalt i en straffesag, der ikke har fast bopæl eller opholdssted i den pågældende medlemsstat, kan forkyndes for en person, som af den tiltalte er befuldmægtiget til at modtage forkyndelsen, med den virkning, at den strafferetlige kendelse efter udløbet af indsigelsesfristen på to uger, som løber fra forkyndelsen for den befuldmægtigede, bliver retskraftig, også i tilfælde, hvor en sådan tiltalt, som inden for to uger regnet fra det tidspunkt, hvor han faktisk får kendskab til den strafferetlige kendelse, indgiver skriftlig indsigelse mod den strafferetlige kendelse, i henhold til medlemsstatens retsregler skal indrømmes genindsættelse i tidligere rettigheder, uden at der er indgivet anmodning herom, med den retsvirkning, at sagen fra vedtagelsen af afgørelsen om genindsættelse skal fortsættes på samme måde, som hvis indsigelsen var blevet fremsat rettidigt?
   
      (1)  EUT L 142, s. 1.